LEO เปิดเหนือจอง 8% จากราคาไอพีโอ 3.42 บ.
LEO เปิดเหนือจอง 8% จากราคาไอพีโอ 3.42 บ.
10 พ.ย. 2563

ดร.ภากร ปีตธวัชชัย (ที่ 4 จากซ้าย) กรรมการและผู้จัดการ ตลาดหลักทรัพย์แห่งประเทศไทย พร้อมด้วย นายแมนพงศ์ เสนาณรงค์ (ที่ 2 จากซ้าย) รองผู้จัดการ หัวหน้าสายงานผู้ออกหลักทรัพย์ ตลาดหลักทรัพย์แห่งประเทศไทย และนายประพันธ์ เจริญประวัติ (ที่ 1 จากซ้าย) ผู้จัดการตลาดหลักทรัพย์ เอ็ม เอ ไอ (mai)  แสดงความยินดีกับ นายเสนีย์ แดงวัง (ที่ 3 จากซ้าย) ประธานคณะกรรมการบริษัทและกรรมการอิสระ นายเกตติวิทย์ สิทธิสุนทรวงศ์ (ที่ 4 จากขวา) รองประธานคณะกรรมการบริษัท ประธานคณะผู้บริหารและประธานเจ้าหน้าที่บริหาร
พร้อมทั้งคณะกรรมการและผู้บริหาร บริษัท ลีโอ โกลบอล โลจิสติกส์ จำกัด (มหาชน) หรือ LEO ในโอกาสที่บริษัทฯ เข้าเป็นบริษัทจดทะเบียนหลักทรัพย์ เอ็ม เอ ไอ (mai)  และเข้าซื้อขายวันแรก ในวันที่  5 พฤศจิกายน 2563 โดยมี นายชาญชัย กงทองลักษณ์ (ที่ 3 จากซ้าย) กรรมการอำนวยการ กลุ่มบริษัทหลักทรัพย์ทรีนีตี้ ในฐานะที่ปรึกษาทางการเงิน และผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน ร่วมแสดงความยินดี
โดย LEO เข้าซื้อขายวันแรก ราคาเปิดที่ 3.68 บาท เพิ่มขึ้น 0.26 บาท หรือ 7.60% จากราคาไอพีโอ 3.42 บาท พร้อมเดินหน้าขยายธุรกิจรุก M&amp;A ขยายธุรกิจ Self-storage เพิ่มพื้นที่บริการรับฝากตู้สินค้าคอนเทนเนอร์ ผลักดันให้ธุรกิจเติบโตก้าวกระโดด